Ischia saar

Ischia (hääldus [ˈiskja]) on saar Itaalias Türreeni meres Napoli lahe põhjapoolses otsas. Saar on Napolist 30 km kaugusel. Saar asustati pronksiajal. Ischia saar on trapetsikujuline. Saare pindala on 47 km², põhi-lõuna suunal on saar 7 km pikk ja ida-lääne suunal 10 km. Saar on mägine ja vulkaaniline, kõrgus kuni 788 meetrit (Mount Epomeo). Saar on väga tihedalt asustatud, seal elab üle 60 000 inimese. Ischia vulkaani viimane purse oli 1302. aastal. See tekitas Arso laavavoolu, mis jõudis kirderannikule. Ischiat ümbritsevad Gaeta, Napoli ja Pozzuoli laht. Need lahed on elurikkad ja kvalitseetse elukeskkonnaga, seal elutseb seite vaalaliiki ja delfiine. Seetõttu viiakse seal läbi vaalaliste uurimisprogramme. Ischia soojad kevaded on suured turistide tõmbenumbrid. Ischia "väiksem õde" on Procida saar, mis on geograafia poolest sarnane, kuid saar ise on imepisike. Saarte vahel on laevaliiklus. Kultuur Ischia saarel toimub Ischia filmifestival, mis on rahvusvaheline filmivõistlus. Seda peetakse juunis või juulis. Vein Ischia saarel asub samanimeline veiniettevõte, mis tegutseb Denominazione di origine controllate (DOC) reeglite järgi ning toodab punast ja valget veini. Valged veinid moodustavad ligi 80% saare veinitoodangust. 179 hektari piiridesse istutatud viinamarjaistandused on vulkaanilistel muldadel, kus on palju fosforit ja kaaliumi. Veinide alkoholisisaldus on vähemalt 11%. Toit Ischia tuntuim tänavatoit on zingara. Tegu on grillitud juustuvõileivaga, mida saab valmistada soovitud täidisega. Kõige populaarsemad on buffalo mozzarella, tomat, prosciutto ja majonees. Vaatamisväärsused Castello Aragonese (Arogonese kindlus). Kindlus ehitati 474a eKr. La Mortella aiad. Tegu on 1956 aastal loodud botaanikaaiaga. Botaanikaaias on tuhandeid Vahemere taimi. See asub Forio kommuunis. Villa la Colombaia Ischia termaalveed Chiesa del Soccorso. Väike kirik Forio vallas. Mount Epomeo on kõrgeim tipp Ischia saarel. Viited